बेरोजगार टीईटी पास अध्यापक यूनियन के नेता हरिंदरजीत पटियाला, बलजिंदर सिंह मानसा, इशपाल सिंह, सुरेंदर सिंह व अजय कुमार ने कहा कि वे उच्च योग्यता प्राप्त हैं और उन्होंने टीईटी भी पास किया है, इसके बावजूद पंजाब सरकार उन्हें नौकरी देने से इनकार कर रही है। यूनियन नेताओं ने अपने पहले घोषित कार्यक्रम के तहत रविवार को रामपुरा फूल में राज्य स्तरीय रैली करने के बाद बठिंडा रोड पर रेलवे फाटक के करीब सड़क पर धरना देते हुए यातायात जाम कर दिया। इससे बठिंडा से चंडीगढ़ व लुधियाना, जालंधर जाने वाले वाहनों को परेशानी का सामना करना पड़ा।